Българският сайт за ориентиране

НК "По стъпките на Васил Левски"
2025-02-15 10:00 - 12:30 (Europe/Helsinki) | Троян, Троян, 5600, Bulgaria
Близо 370 участници от цялата страна се включиха в националния крос “По стъпките на Левски” в Троянско, с което тазгодишното издание се превърна в най-масовото в историята на надпреварата. В 12-километровото трасе участие записаха 137 участника.

Събитието се организира от спортен клуб по ориентиране “Хемус”, общинския комитет “Васил Левски” и Община Троян. Седемнадесетото издание на кроса е част от програмата, посветена на 152-та годишнина от гибелта на Апостола.

Участниците преминаха трасета с дължина 3 км, 8 км и 12 км. Началото бе от градинката пред Националното училище за приложни изкуства “Проф. Венко Колев” в Троян, а финалът – пред Троянския манастир “Успение Богородично”.

“Организираме го, защото има исторически данни за маршрути, по които е минавал Апостола. Те припокриват част от трасетата, които ние сме включили. Това е поводът, а причината е паметта на Левски, заветите му. Това е символично бягане, символични мъки, които да пресподелят заветите, които ни е оставил. Идеята е да се почувстваме по-българи, по-здрави и заедно с това по съвременен прочит на патриотизма, който и заложен в нас като българи, ние да го почетем”, Николай Тодоров от общинския комитет “Васил Левски” – Троян.

Награждаването на финиширалите първи в отделните трасета се състоя пред Троянския манастир. В Светата обител участниците имаха възможност да разгледат безплатно манастирския музей и скривалището на Левски, както и да научат повече за пътя му из Троянския балкан. От братството на манастира бяха осигурени чай и сладки за участниците в кроса.

Обобщена информация

ПоканаСнимки

15.02.2025СъботаКросРезултати 3 кмРезултати 8 кмРезултати 12 км

Покана/Наредба

покана-за-кроса-по-стъпките-на-Левски_2025
